ועדת הפנים והגנת הסביבה, כנסת 19, פרוטוקול מספר 33, 2013-05-27 12:30

מירי רגב: צהריים טובים.

מירי רגב: אנחנו פותחים את ועדת הפנים והגנת הסביבה של הכנסת, בסוגיית חוק איסור הלבנת הון (הוראת שעה).

מירי רגב: הנושא הזה בעצם הוא בהמשך לדיון שאישרנו לפני שבוע באיסור העברת כספים של מסתנן לחוץ לארץ.

מירי רגב: הנושא הזה, גם הוא נידון בוועדת הפנים והגנת הסביבה, הוכן לקריאות שנייה ושלישית, ולכן אני לא פותחת את זה לדיון.

מירי רגב: אנחנו בעצם מצביעים על ההצעה כפי שהיא נוסחה בוועדת הפנים והגנת הסביבה הקודמת, לאחר דיונים מעמיקים, בדיוק כמו שעשיתי עם חוק המסתננים.

מירי רגב: חוק הלבנת הון, הכוונה של החוק הזה היא להגביר את האכיפה על אותם גורמים שמסייעים למסתננים להעביר את כספם לחוץ לארץ, וכך תהיה גם חובת דיווח של הרשות לגורמי האכיפה, וכך יהיו גם סנקציות נוספות על פי חוק הלבנת הון.

מירי רגב: ולכן אני רוצה שאנחנו נעבור לקריאת החוק עצמו על ידי היועץ המשפטי.

אורי מקלב: לפני זה, אפשר לפני זה, ברשותך?

מירי רגב: בוודאי, אבל רק אם זה קצר.

מירי רגב: אם לא, תתייחס סעיף - - -

אורי מקלב: לא, ככה הנוהג, אני חושב, שאני צריך לדעת את העקרונות.

אורי מקלב: אחרי זה, ברשותך, גברתי, אני אתייחס גם לנוסח החוק.

אורי מקלב: זה - - -, כפי שנהוג בוועדת חוקה, חוק ומשפט, כשדנה בנושא הלבנת הון ובנושא כזה, אבל אולי לוועדת הפנים והגנת הסביבה יש.

אורי מקלב: אבל אנחנו נהיה באמת רציניים, גברתי, היושבת-בראש.

מירי רגב: חבר הכנסת אורי מקלב, בבקשה.

אורי מקלב: אני מרגיש, בכל אופן, איזה יתרון קל על האחרים, בזה שאני השתתפתי בדיונים שהיו בחוק הזה בקדנציה הקודמת.

אורי מקלב: ככה שלבוא ולהגיד שאנחנו מאשרים את זה כמו שזה היה?

אורי מקלב: גם נאמרו דברים, ונתן המחוקק והדמוקרטיה, משהתחלף שלטון או קדנציה חדשה, מקדנציה חדשה אז אפשר להגיד את הדברים.

אורי מקלב: אבל בפרט יש כאן נושא שגם הנסיבות השתנו.

אורי מקלב: זה לא רק שהקדנציה השתנתה, ואנחנו לא הספקנו להעביר את זה בחוק, בקריאות שנייה ושלישית – יש גם שינויים בנסיבות.

אורי מקלב: אותן תשובות שאני קיבלתי להשגות שהיו לי אז בנושא החוק, הדברים היום השתנו.

אורי מקלב: התשובות שהן היו אז לעניין, היו כורח המציאות או, בכל אופן, המציאות שהייתה אז, כיום השתנתה.

אורי מקלב: במה דברים אמורים?

אורי מקלב: אני אגיד לכם.

אורי מקלב: קודם כל, אני מוסר מודעה או הודאה בעניין הזה: אני לא חולק במטרת החוק.

אורי מקלב: אנחנו חושבים שהנושא של בעיית המסתננים היא בעיה קשה וחמורה, וצריך למגר אותה, וצריך לפתור אותה.

אורי מקלב: אנחנו יודעים את ההשלכות.

אורי מקלב: ואני יודע שאת פעלת הרבה מאוד – אולי לא בחוק, אבל הרבה בשטח.

אורי מקלב: ואני בא מאותה נקודת חשיבה, שאולי אלה - - - את החוק מגיעים.

אורי מקלב: רק אני אמרתי את זה במליאה, בנושא, בדיון שהיה, על המשך, מה שנקרא - - -

נחמן שי: חוק הטקסטיל?

אורי מקלב: לא, לא, לא, בנושא הזה, שהיה.

אורי מקלב: ביקשו לאשר את חוק הרציפות.

מיכל רוזין: כן.

אורי מקלב: חוק הרציפות – אני אמרתי את הדברים אז.

אורי מקלב: אמרתי: משל למה הדבר דומה?

אורי מקלב: שעקרת הבית והחתול, שניהם רצים אחרי העכבר.

אורי מקלב: רואים את העכבר, שניים רצים אחריו: עקרת הבית וגם החתול.

אורי מקלב: אבל המטרות שלהם שונות: עקרת הבית רודפת אחרי העכבר גם שלא ייכנס, ואם נכנס, גם כדי להוציא אותו מהר.

אורי מקלב: החתול רוצה לטרוף את העכבר.

אורי מקלב: הממשלה הפכה, בחוק הזה, בתקופה – בשלושת רבעי השנה האחרונה – במקום מה שהם רוצים, לא לגרש את העכבר, הם רוצים להשאיר אותו, שיהיה לו מה לאכול, ולאכול ממנו לאט-לאט, ושיהיה לו הרבה זמן מה לאכול.

אורי מקלב: זה בדיוק מה שקורה כיום עם החוק: אנחנו גורמים לכך, בחוק הזה, שאדם לא רק בהול על ממונו – אני לא מכיר אדם בתבל, קל וחומר, מסתנן, שהיה מוכן להקריב את החיים שלו בשביל הכסף, שמהר מאוד הוא יעזוב את הארץ הזו, את הארץ שהוא נמצא בה, ויפסיד את הכספים בגלל שהוא לא יכול להוציא את הכספים שלו.

אורי מקלב: זה רק יגרום לקבע את אותו עובד-מסתנן, שיישאר בארץ.

אורי מקלב: גברתי, אני לא בטוח שאת מודעת לזה.

אורי מקלב: אבל חבריי, חברי הכנסת, מדובר - - -

דוד צור: למה?

דוד צור: אם הוא לא יכול - - -

אורי מקלב: אני לא אמרתי: הקדמה, אני לא אמרתי: הקדמה.

אורי מקלב: הקדמה.

מירי רגב: לא, אולי יש לו עוד משהו - - -

מיכל רוזין: עדיין אין לא סיבה לחתום, כי אין לו - - -

אורי מקלב: אני אמרתי הקדמה.

אורי מקלב: אני לא שמעתי את קריאת הביניים שלך, - -

מירי רגב: לאריתראים אין - - -

אורי מקלב: - - אבל אמנם אנחנו יודעים שאנחנו עסוקים בחוק איסור הלבנת הון, אבל אני מצרף את החוק שכבר אושר, שהוא החוק של מניעת הסתננות לחוק הזה, בגלל שזה בא בעצם להמשיך ולהחמיר אותו.

אורי מקלב: לכן, יש קשר בין הדברים.

אורי מקלב: אני תיכף גם אתייחס לחוק עצמו, כאן - - -

מירי רגב: לא, אתה לא יכול להתייחס.

מירי רגב: אבל אתה יכול להתייחס רק לשני הסעיפים שאנחנו הולכים להתייחס - - -

אורי מקלב: ודאי, ודאי, בסדר.

אורי מקלב: אני אדבר על - - -

מירי רגב: אז רגע, אנחנו נקריא.

אורי מקלב: את עשית התגייסות, - -

מירי רגב: לא, לא, חבר הכנסת אורי מקלב.

מירי רגב: שנייה.

אורי מקלב: - - יש כאן בעיה, עוד אין לך את זה.

מירי רגב: אבל יש לי עוד אנשים שרוצים לדבר.

מירי רגב: - - - אותי, אבל אני גם צריכה לתת לחברת הכנסת מיכל רוזין לדבר, וגם - - -

אורי מקלב: מאה אחוז.

מירי רגב: אז אני אומרת שוב: אנחנו נקריא את החוק, ואתה תגיש הסתייגויות בנושא אחר.

אורי מקלב: סליחה, אני עוד לא מגיש את ההסתייגויות, אני מדבר על - - -

מירי רגב: אז בסדר, אבל - - -

אורי מקלב: ההסתייגויות הן הסתייגויות מקצועיות על נוסח החוק.

אורי מקלב: אני עכשיו רק מבקש להגיד את.

אורי מקלב: אני אתמוך מאוד-מאוד בעניין הזה.

אורי מקלב: עכשיו, אנחנו צריכים - - -, שקודם כל מוסכם עלינו שהשכל לא תמיד נמצא אצל הפקידות.

אורי מקלב: אנחנו רואים את זה גם היום.

אורי מקלב: הרצון הטוב נמצא, אבל לפעמים גם טועים.

אורי מקלב: לפעמים הם מקובעים בתוך החשיבה.

אורי מקלב: אנחנו רואים הרבה חוקים.

אורי מקלב: אני שומע היום שהמצלמות, בסופו של דבר – אני קראתי בעיתון, וחברי, מומחה בנושא של תאונות דרכים – לא מנעו את תאונות הדרכים, לא הקטינו את המהירות, אבל הוסיפו לקופת המדינה כסף.

אורי מקלב: כאן אנחנו נגיע למצב אחד: שאנשים לא עוזבים, אנשים שעמלו על הכסף שלהם, ואנחנו לא נותנים להם את האפשרות להוציא, הם יעשו כל מאמץ כדי להישאר.

אורי מקלב: ואני לא מתווכח אתכם, באמת, - -

מירי רגב: אבל אמרת את זה.

מירי רגב: מה אתה מוסיף?

מירי רגב: אז תוסיף.

מירי רגב: אבל אמרת את זה כבר, חבר הכנסת מקלב.

אורי מקלב: אני חושב לטובה של הדברים.

אורי מקלב: אני אסביר לכם גם למה: אנשים איבדו את נפשם, אנחנו יודעים מה שהיה באירופה.

אורי מקלב: אנשים ידעו, לא עזבו את המקום כשהייתה סכנה.

אורי מקלב: אנחנו יודעים מה היה בארצות ערב.

אורי מקלב: כשבן אדם עמל על הכסף שלו, עבד קשה, הוא לא יכול להוציא את מה שהוא עשה – הוא יעשה כל מאמץ.

אורי מקלב: הדרך השנייה שלו תהיה שהוא יוציא את זה בדרכים לא חוקיות, שיעלו לו הרבה כסף, כפי שעושים את זה בכל המקומות, כמו - - -

נחמן שי: - - - על החוק הזה.

אורי מקלב: לא, לא, לא תוכל למנוע את זה.

אורי מקלב: מה שיקרה, בגלל הכספים שהוא חייב בחוץ לארץ על זה שהביאו אותו, הכספים שנתנו לו, הוא יצטרך לעבוד יותר שנים, בגלל שמה שהוא מרוויח עכשיו זה רק 50% שילכו לכל הארגונים.

אורי מקלב: עכשיו, לך אני אומר את זה, אנחנו, בעניין הזה, עושים פשע, משאירים אותם פה.

אורי מקלב: אדם לא יעזוב, הוא יעשה כל מאמץ, הוא לא יעזוב.

אורי מקלב: עכשיו, אני יודע שיענו לי, אולי בתשובה, ואחרי זה – אני לא יודע אם תהיה לי את האפשרות לענות – יגידו: תשמע, אם אתה, עכשיו, לא תיתן לו, אז הוא ייקח.

אורי מקלב: אם אתה נותן להוציא כל סכום שהוא או שאתה לא מגביל או שאתה לא מגביל בצורה מאוד-מאוד מצומצמת – אחד ייקח כסף בשביל כמה חברים.

אורי מקלב: לא מדובר על זה.

אורי מקלב: אנחנו יודעים, וכאן, מי שנמצא סביב השולחן, ודאי מהחלק של חברי הכנסת, בטוח שיודע שמסתנן שנמצא פה, לאחר ארבע שנים יש אצלו כסף יותר מהשכר הממוצע במשק.

אורי מקלב: אין לי ספק בעניין הזה.

אורי מקלב: הם עובדים ביום, הם עובדים בלילה, אני לא יודע מה עוד הם עושים.

אורי מקלב: בסופו של דבר, גם לא כל כך מעניין אותי מה שהם עושים אם זה לא פשע חמור.

אורי מקלב: יש לו יותר כסף מהשכר הממוצע, וזה יגרום לו, שוב פעם, להישאר.

אורי מקלב: עכשיו, אני אומר, יש עוד נושא בנושא החוק.

אורי מקלב: אני לא אכניס את הנושא של הפקידות - - -

מירי רגב: לא, לא, לגבי החוק, תיכף נקריא את החוק, ואתה תגיש את - - - על החוק.

אורי מקלב: עכשיו, איסור הלבנת הון: הלכו והוסיפו, מוסיפים על החוק הזה, שהוא חוק למניעת הסתננות, ועבירות ושיפוט, אנחנו מוסיפים, - - - לו דבר, שאנחנו חוקקנו אותו, אנחנו, כאן, בכנסת, ואחרים.

אורי מקלב: אמרנו שיש נושא שחוק איסור הלבנת הון הוא על דברים מסוימים מאוד, הוא לא על כל דבר.

אורי מקלב: אנחנו עושים זילות של החוק הזה.

מירי רגב: זו הוראת שעה לשנה.

אורי מקלב: החוק הזה בא להילחם במשפחות פשע, החוק הזה בא למנוע טרור.

אורי מקלב: לא יכול להיות שאת החוק הזה אנחנו נחיל בדבר הזה.

אורי מקלב: אנחנו יורים בעצמנו בנושא הזה.

נחמן שי: חבר הכנסת אורי מקלב, שמעת אותנו.

מירי רגב: מאה אחוז.

מירי רגב: אוקיי .

אורי מקלב: וזה המשפט האחרון: אני חושב, עכשיו, איפה השינוי שקרה, את שואלת אותי מה השינוי שקרה, שגם - - -.

אורי מקלב: בפעם הקודמת, כשבאו לשכנע אותנו בעניין הזה, אמרו שלחוק הזה יש שני אפיקים, שתי מטרות: המטרה הראשונה, זה כדי שהוא יצא מכאן.

אורי מקלב: אבל המטרה העיקרית היא כדי למנוע מאנשים כדאיות לבוא לפה.

אורי מקלב: אנחנו, היום, נמצאים בנקודת זמן שלא מגיעים.

אורי מקלב: המגיעים זה בקצה-בקצה.

אורי מקלב: לא מגיעים.

אורי מקלב: נשארנו רק עם ההתמודדות עם אלה שנמצאים.

אורי מקלב: אנחנו מקבעים 65,000 או 70,000 או 80,000 מסתננים שיהיו פה.

אורי מקלב: כל מה שקיבלתי, תשובות בוועדות - - -

מירי רגב: - - -

אורי מקלב: ואני חוזר ואומר, בלי לפגוע ביושבת-ראש, אני גם הייתי חבר הרבה שנים: הוועדה הזאת לא מתאימה.

אורי מקלב: אנחנו יודעים מה זה נקרא חוק הלבנת הון.

אורי מקלב: החומרות של העניין, ההשלכות הן מרחיקות לכת.

אורי מקלב: לא - - - בדברים האלה.

מירי רגב: חבר הכנסת מקלב, הבנו את העניין הזה.

מירי רגב: מאה אחוז, תודה רבה.

מירי רגב: - - - תודה רבה.

מירי רגב: חבר הכנסת דוד צור, בבקשה.

מירי רגב: לאחר מכן, חבר הכנסת נחמן שי.

דוד צור: אני, קודם כל, מתפלא על הדברים של חבר הכנסת אורי מקלב מהסיבה שהוא בא מהמקום שמבין שיש פה צורך לפתור בעיה מאוד קשה שנוצרה פה.

אורי מקלב: בעיה לאומית.

דוד צור: צריך לומר, באוזלת יד גדולה מאוד של הממשלות לאורך שנים.

דוד צור: מכיוון שנושא ההסתננות עצמה יחסית נבלם, אני אומר יחסית כי היום הוא נבלם מספרית, אבל כנראה ימצאו.

דוד צור: ובניסיון שלנו אנחנו יודעים שמוצאים, בסופו של דבר, דרכים לעקוף, להיכנס ממקומות אחרים.

מיכל רוזין: איך?

מיכל רוזין: לטפס על הגדר?

דוד צור: מציר החי"ת, לחפור.

מיכל רוזין: נו, באמת.

מיכל רוזין: באמת.

אורי מקלב: אנחנו יודעים, זה כמעט - - -

דוד צור: חברת הכנסת מיכל רוזין, אם תרצי פעם - - -

מיכל רוזין: המומחים - - - שאי אפשר.

מיכל רוזין: באמת.

דוד צור: כמפקד משמר הגבול לשעבר ראיתי גבול או שניים, ואני יכול לומר לך שיש דרכים גם לעקוף את זה, ומן הסתם כנראה שזה יקרה.

מיכל רוזין: אין אפילו פתחים בגבול הזה.

דוד צור: להיפך, אז לשיטתך, מצבנו טוב יותר.

דוד צור: זאת אומרת, לא יהיו יותר הסתננויות.

אורי מקלב: יפה.

אורי מקלב: אבל צריכים לראות שכל ה-80,000 ייצאו.

דוד צור: נכון.

דוד צור: ולכן החוק הזה גם מאפשר זמן מסוים שבו הם יכולים, עד להחלתו, לצאת עם כל הרכוש שהם כבר צברו, ממילא.

דוד צור: פעם אחת.

דוד צור: פעם שנייה, את הרכוש והכסף שהם צוברים, אף אחד לא אמור לקחת אותו מהם, זה הכסף שאמור להישאר כפיקדון.

דוד צור: ברגע שאתה קוטע את ציר העברת הכספים בשוטף, אתה פוגע ב- incentiveהכלכלי שלשמו רובם הגיעו לפה.

דוד צור: אני לא מדבר על הפליטים, שבאמת אם יאבחנו שהם פליטים, אחרי ראיון מסודר, שיתקבלו פה - - -

אורי מקלב: ראית איך האמריקאים מתמודדים עם זה?

אורי מקלב: ראית איך האמריקאים?

אורי מקלב: בדיוק הפוך.

מירי רגב: ראינו איך השוודים מתמודדים.

אורי מקלב: אבל - - -

מירי רגב: השוודים מתמודדים עם זה מצוין.

אורי מקלב: הוציאו את כל הכסף בצורה מסודרת, ולא על ידי - - - כל מיני - - - למיניהם.

מיכל רוזין: גם התמודדו במלחמת העולם השנייה מצוין.

מירי רגב: השוודים מתמודדים עם זה מצוין.

מיכל רוזין: יש לי בשבילך עדויות, מה קרה בשוודיה בשנות ה-40.

דוד צור: על כל פנים, החוק הזה בעצם קוטע – החוק של מניעת ההסתננות – וזה חוק משלים, מהסיבה הפשוטה שבדיוק לאותם ארגוני פשיעה שדיברת בהם קודם, קרי, הצ'יינג'ים למיניהם, שמשרתים את ארגוני הפשיעה, ואותם דרכים עקלקלות שינסו לחפש כדי להוציא את הכסף הזה – שם אנחנו צריכים למנוע, דרך החוק להלבנת הון.

דוד צור: ולכן אני חושב שאתה צריך לתמוך בחוק הזה ולא להתנגד.

מירי רגב: מאה אחוז, תודה רבה לך.

מירי רגב: חבר הכנסת נחמן שי.

מירי רגב: לאחר מכן, חברת הכנסת מיכל רוזין.

מירי רגב: לאחר מכן, מר אמנון בן עמי ייתן תשובה כוללת ונעבור להצבעה.

אורי מקלב: - - - את קריאת החוק, ואחרי זה את ההסתייגויות.

מירי רגב: הסתייגויות זה תוך כדי.

מירי רגב: נגמור את ההצבעה, תגיש הסתייגויות.

מיכל רוזין: מעולה.

מירי רגב: יקריא את החוק, יהיו הסתייגויות, ואז נצביע על החוק.

דוד צור: - - - לשמוע את המשטרה.

מירי רגב: לא, לא, לא, אין מה לשמוע את המשטרה, אנחנו הולכים לאשר את החוק.

מירי רגב: אנחנו יודעים שהיא בעד החוק הזה.

מירי רגב: הם כבר אמרו את זה בדיון שעבר.

אורי מקלב: תשובה - - -.

אורי מקלב: נאמרים כאן דברים.

מירי רגב: מר אמנון בן עמי ידבר.

מירי רגב: אם מר אמנון בן עמי לא ייתן לך תשובה, המשטרה תעשה את זה.

נחמן שי: אני רוצה להביע הסתייגות והתנגדות לחוק הזה.

נחמן שי: נראה לי שחיפשו פה איזושהי דרך עוקפת כדי להילחם בתופעה שאני חושב שכולנו מסתייגים ממנה, של עובדים זרים שנכנסו באופן בלתי חוקי לישראל.

נחמן שי: אבל אנחנו יודעים שחלק מהעובדים האלה, מחפשי התעסוקה, באו הנה בנסיבות, מחוסר ברירה, מתוך בריחה וכפליטים.

נחמן שי: יש גם אחרים, אנחנו לא נאיביים.

נחמן שי: טיילנו שם, ביחד.

נחמן שי: אבל, יחד עם זאת, אני חושב שצריך לטפל בהם בדרך אנושית, בדרך שמבינה את צרכיהם, גם אלה שנכנסו כך וגם אלה שנכנסו אחרת, עד שיימצא פיתרון יותר יסודי, אם בכלל יימצא.

נחמן שי: יכול להיות שהוא לא יימצא בכלל.

נחמן שי: אבל הדרך, כמו שפעם אמרו הבריטים, הם לא ידעו מה לעשות עם היהודים, אז היה גנרל בריטי שאמר: אז תתקעו אותם בכיס שלהם, הם אמרו, זו הדרך.

נחמן שי: תתקעו אותם בכיס.

נחמן שי: שם הם מבינים, היהודים.

דוד צור: חבר הכנסת נחמן שי - - -

מירי רגב: באמת, זה אמירות שדווקא לך, בדה-לגיטימציה, דוקטור נחמן, - - - פה, זה לא מתאים.

מירי רגב: אבל בסדר.

מיכל רוזין: צריך ללמוד גם את ההיסטוריה, מה לעשות.

נחמן שי: לא, לא, לא, זה הכלל.

נחמן שי: זה היה הכלל.

נחמן שי: אני חושב שלפגוע בהכנסות שלהם ובדרך שהם משתכרים למחייה – אני חושב שאנחנו צריכים להיות מרוצים מזה שיש להם תעסוקה, בגלל שהאלטרנטיבה לתעסוקה היא הרבה יותר גרועה.

נחמן שי: אנחנו מכירים את הנסיבות - - -

מירי רגב: בתעסוקה אין לנו בעיה.

מירי רגב: אבל שהם שולחים למשפחות שלהם כסף, זו הבעיה.

מיכל רוזין: זו לא בעיה שמוצהרת בחוק.

נחמן שי: כבר המשפחות לא יכולות להגיע הנה, והבעיה נפסקה.

אורי מקלב: אין להם אפשרות לצאת.

אורי מקלב: את לא נותנת להם אפשרות לצאת.

אורי מקלב: בזה שהוא רוצה להוציא רק את החלק הזה של הכסף, הקטן, הוא לא ייצא - - -

נחמן שי: לכן, החוק הזה הוא אנטי אנושי, וצריך לחפש דרך יותר הומאנית לטפל בהם ולא לדחוק אותם לפינה, שבה הם גם לא יוכלו להשתכר או גם אם הם משתכרים הם לא יוכלו להוציא את הכסף שלהם.

נחמן שי: כל זה לא יפתור את הבעיה היסודית של עשרות אלפי המסתננים או המהגרים או מחפשי התעסוקה – תקראו להם איך שתרצו.

נחמן שי: החוק הזה זה החמצה גדולה.

נחמן שי: תודה.

מירי רגב: תודה רבה.

מירי רגב: חברת הכנסת מיכל רוזין, בבקשה.

מיכל רוזין: חוץ משני משפטי הפתיחה אני מצטרפת אליך, לכל הטיעונים שלך, חבר הכנסת מקלב.

מיכל רוזין: המציאות השתנתה: בחודש אפריל הסתננו אך ורק תשעה אנשים, וגם הם לא הסתננו – הכניסו אותם, כוחות הביטחון.

מיכל רוזין: זה בעיקר היו נשים וילדים.

מיכל רוזין: בחודש מרץ, שלושה - - -

מירי רגב: בעקבות הגדר שהממשלה בנתה.

מיכל רוזין: בסדר, יפה.

מיכל רוזין: יש סיפור של חכמי חז"ל, על עיירת חלם שבנו גשר.

מיכל רוזין: ובגשר הזה היו המון-המון חורים.

מיכל רוזין: ובכל פעם שהתושבים היו עוברים את הגשר, הם היו נופלים בחור, שוברים רגל, מתים.

מיכל רוזין: ישבו כל מועצת החכמים של העיר חלם וחשבו מה עושים?

מיכל רוזין: מה עושים?

מיכל רוזין: איך פותרים את בעיית הגשר.

מיכל רוזין: ומה שעשו זה היה להקים בית חולים בסוף הגשר, כך שכל מי שייפצע על הגשר יגיע לבית החולים.

מיכל רוזין: זה בערך אותו הדבר עם החוק הזה.

מיכל רוזין: אנחנו לא פותרים את הבעיה עצמה.

מיכל רוזין: אין פה מדיניות ברורה.

מיכל רוזין: גם המשטרה שנמצאת פה, גם משרד הפנים – אין מדיניות ברורה מה לעשות.

מיכל רוזין: המדיניות סותרת את עצמה.

מיכל רוזין: מצד אחד, יש אמירה מאוד מפורשת – גם שרת המשפטים חזרה על זה השבוע – שאנחנו לא מתכוונים לגרש את אותם אריתראים – את הסודנים, כבר את רובם הוציאו – את אותם אריתראים שנמצאים במדינת ישראל, משאירים אותם פה.

מיכל רוזין: מצד שני, נותנים להם ויזות - - -

מירי רגב: מי אמר שמשאירים אותם פה?

מיכל רוזין: סליחה, זה, כרגע, מה שהמדינה אומרת.

מיכל רוזין: היא לא אומרת משהו אחר.

מירי רגב: זו לא המדינה, זו שרת המשפטים ציפי לבני אומרת, לא המדינה.

מיכל רוזין: שרת המשפטים ציפי לבני היא, כרגע, חלק מהממשלה שלך.

מירי רגב: בסדר.

מירי רגב: אוקיי .

מיכל רוזין: והמדינה אמרה את זה, בג"ץ אמר את זה.

מיכל רוזין: אני לא ראיתי תכנית אחרת, שונה, כרגע.

מיכל רוזין: מצד שני, היא מנפיקה להם אשרות עבודה, כאשר כתוב עליהן שאסור להם להיות מועסקים.

מיכל רוזין: אבל היא עונה לבג"ץ, שאכן היא לא תכפה עליהם את חוסר ההעסקה, והיא תאפשר להם לעבוד.

מיכל רוזין: המדינה פה עושה דברים, סותרת את עצמה.

מיכל רוזין: אין פה מדיניות ברורה.

מיכל רוזין: נותנים גם למשפטנים להגן על מדיניות של חלם.

מיכל רוזין: כל הצעת החוק הזאת, הרציונל שלה התבטל, מרגע שיש גדר ואין הסתננות יותר.

מיכל רוזין: מחזקים פה את הדרכים העברייניות שבה הם יוציאו את הכספים החוצה.

מיכל רוזין: זה לא הומאני ולא מעשי.

מיכל רוזין: וכמובן אני מגישה הסתייגויות בעניין.

מירי רגב: אוקיי , מאה אחוז.

מירי רגב: תודה רבה.

מירי רגב: מר אמנון בן עמי, בבקשה.

מירי רגב: תסביר רק את רציונל החוק.

מירי רגב: אם יש משרד המשפטים?

<אמנון בן עמי: לא, הם יסבירו.

<אמנון בן עמי: אני רק רוצה להתייחס.

מירי רגב: אוקיי , אתה רק תפתח, משרד המשפטים - - -

מיכל רוזין: הם מסכנים.

מיכל רוזין: צריכים להסביר את מה שאתם מחליטים.

מירי רגב: אל תדאגי.

מירי רגב: "הם מסכנים" – כבר הפכת אותם למסכנים?

מירי רגב: נו.

מיכל רוזין: צריכים להגן על ההחלטות הבזויות של הממשלה.

מירי רגב: כן, כן.

<אמנון בן עמי: קודם כל, אנחנו מסכימים לחלוטין להחלטות של הממשלה.

מיכל רוזין: אתה הממשלה.

<אמנון בן עמי: לא, לא, אני עובד מדינה, לא הממשלה.

מירי רגב: חברת הכנסת מיכל רוזין, מה עכשיו?

מירי רגב: סליחה, די.

מיכל רוזין: אמרתי, הוא הממשלה.

מירי רגב: בסדר.

מירי רגב: אז הוא מסכים - - -

<אמנון בן עמי: אני גם מסכים לחלוטין עם מה שאמר חבר הכנסת דוד צור.

<אמנון בן עמי: רבותיי, חברי הכנסת, המציאות לא השתנתה.

<אמנון בן עמי: המציאות מאוד שבירה.

<אמנון בן עמי: המסרים – אמרה קודם חברת הכנסת: הגדר נבנתה, אין מסתננים.

<אמנון בן עמי: מה שמובא פה זה חלק מחוק ההסתננות.

<אמנון בן עמי: חוק ההסתננות הוא הבלם העיקרי להגעת המסתננים.

<אמנון בן עמי: הגדר, אני רוצה שתדעו: בחודשים האחרונים – כמו שאמר חבר הכנסת צור – ישנו מעבר מעל הגדר ומתחת לגדר.

<אמנון בן עמי: וישנו חשש להגעת מסתננים ממקומות אחרים.

<אמנון בן עמי: ואם לא נהיה כולנו נחושים, כל חברי הכנסת, בקטע של המשך – נכון, הממשלה, קודם כל, נלחמה בבלימת הזרם, ובאמת המספרים ירדו דרמטית.

<אמנון בן עמי: אבל המצב הזה - - -

מיכל רוזין: איזה "דרמטית"?

מיכל רוזין: הם אפסיים, ומי שמכניס אותם הם לא - - -.

מיכל רוזין: נכון?

מיכל רוזין: מכניסים אותם, כוחות הביטחון.

<אמנון בן עמי: על הכיפאק, מראה לך איזו מדינה הומאנית ורגישה, איפה שצריך.

<אמנון בן עמי: אבל איפה שצריך להמשיך - - -

מיכל רוזין: אבל זה אומר שאין הסתננות.

מירי רגב: חבר הכנסת רוזין, תני לו בבקשה לדבר.

מיכל רוזין: אבל - - -.

מיכל רוזין: הוא סותר את דבריי, הוא צריך לדייק.

<אמנון בן עמי: חוק ההסתננות קבע שגם מי שחוצה את הגדר נכנס למשמורת עד שלוש שנים, וזה הבלם העיקרי.

<אמנון בן עמי: הוצאת הכספים: הכספים זה אחת המוטיבציות הגבוהות ביותר – עבודה והוצאת כספים למשפחות.

<אמנון בן עמי: זו אחת המוטיבציות הגבוהות ביותר להגעת המסתננים לארץ.

<אמנון בן עמי: כשיהיה להם קשה להוציא כספים מפה למקומות המגורים שלהם, המוטיבציה תלך ותפחת, והם יחפשו יעדים אחרים.

<אמנון בן עמי: אני באמת קורא לכם ואומר לכם - - -

נחמן שי: הם מחפשים כבר עכשיו - - -

<אמנון בן עמי: וטוב שכך, וטוב שכך.

<אמנון בן עמי: אבל צריך להמשיך בבלימת העניין.

<אמנון בן עמי: צריך להפוך את ישראל ללא אטרקטיבית.

מירי רגב: מאה אחוז.

מירי רגב: תודה רבה לך, מר אמנון בן עמי.

אורי מקלב: אתה לא מתייחס, שום דבר, אתה לא מתייחס לאלה שנמצאים.

מיכל רוזין: כל עוד היא מדינה מערבית-מודרנית, היא אטרקטיבית.

מירי רגב: משרד המשפטים, - - - לחוק, בבקשה.

אורי מקלב: הסברת מאוד טוב למנוע מסתננים.

אורי מקלב: אבל אנחנו יוצאים מנקודת הנחה שאין מסתננים, וודאי שאפשר לחכות עם זה שנה.

אורי מקלב: אז איך אתה מתמודד עם אלה שנמצאים?

אורי מקלב: זאת הבעיה שעומדת לפתחה של מדינת ישראל.

מירי רגב: משרד המשפטים, תציגי את שמך.

<לילך וגנר: שלום, לילך וגנר ממשרד המשפטים.

<לילך וגנר: הצעת החוק שהוועדה הנכבדה דנה בה היום היא לא הצעת החוק שכבר אושרה לקריאה שנייה ושלישית, של התיקון למניעת הסתננות, אלא היא הצעה שמדברת על הוראת שעה לחוק איסור הלבנת הון לתקופה של שנה, שהיא מעין הסדר משלים להסדר שאושר על ידי הוועדה בדיון - - -

אורי מקלב: חשבת שחשבנו אחרת?

אורי מקלב: הבנו את זה.

מירי רגב: אנחנו יודעים על מה אנחנו.

אורי מקלב: כן, נראה שאנחנו מלמדים אותם.

<לילך וגנר: חשוב להדגיש מספר נקודות: ראשית, העבירה שמבקשים לקבוע כעבירת מקור אינה האיסור בהוצאת כספים על המסתנן עצמו, אלא איסור המוצע לפי סעיף 7(ב) על אדם אחר שמוציא כספים עבור מסתנן.

<לילך וגנר: זאת אומרת, אנחנו לא מדברים על דיון שהתקיים פה, על הנושא של המסתנן וההחמרה עם המסתנן, אינו רלוונטי כל כך להצעת החוק שעומדת בפנינו היום.

מירי רגב: נכון, אלא למי שעוזר למסתנן.

<לילך וגנר: אנחנו, בהצעת החוק הזאת, באנו ליצור מעגל נוסף של הגנה מפני הוצאת כספים על ידי בלדרים.

<לילך וגנר: זאת אומרת, אנשים שפועלים בשם המסתננים, ומוציאים את הכספים בדרכים חוקיות ובלתי חוקיות, גם היום.

<לילך וגנר: כספים שחורים שמתגלגלים, וקיים לגביהם גם סיכון של הלבנת הון וגם סיכון של מימון טרור.

<לילך וגנר: ישנן פרשיות שהוצגו בפני הוועדה הנכבדה, בדיונים שקדמו, של מימון טרור, שמאוד קשה להוכיח ידיעה של אותם בלדרים, שהכספים מיועדים למימון טרור, למרות שבפועל נעשה שימוש כזה בכספים.

<לילך וגנר: מדובר על אנשים שעוברים עם מזוודות של מזומנים, וחוצים גבולות או מגיעים לרשות הפלשתינית.

<לילך וגנר: יש שם גם נותני שירותי מטבע, שם הצ'יינג'ים שמעבירים כספים.

<לילך וגנר: זאת אומרת, אנחנו מדברים על סוג של בלדרים, שהם בהחלט לא אנשים תמימים, שיודעים שהם מקבלים כספים שחורים.

<לילך וגנר: הם לא יודעים בדיוק אולי מה המקור של הכספים, אבל הם יודעים שזה כספים פסולים.

<לילך וגנר: הם מטשטשים את העקבות שלהם.

<לילך וגנר: הצעת החוק באה להתמקד באנשים האלה.

<לילך וגנר: היא לא באה להתמקד במי שניתן להגיש נגדו כתב אישום בעבירה עצמה.

<לילך וגנר: היא לא באה להתמקד במסתנן.

<לילך וגנר: את זה ביקשתי להדגיש.

אורי מקלב: כן, אבל מה יקרה בסוף אם בכלל לא - - - את המסתנן?

אורי מקלב: את צודקת במה שאת אומרת.

אורי מקלב: אני חולק עלייך, אבל נניח שאת צודקת.

אורי מקלב: אבל במבחן המסתנן עצמו, הוא יישאר.

אורי מקלב: נקשה עליו להוציא את הכסף, ומה, לפי דעתכם, יקרה?

אורי מקלב: מה יקרה לאדם שיהיה קשה לו עכשיו להוציא את הכסף?

אורי מקלב: הוא יפקיד את זה וייסע חזרה לארצו?

אורי מקלב: מישהו חושב דבר כזה?

<קריאה: הוא ייקח את - - -

מירי רגב: הוא ייקח את הכסף וייסע הביתה.

<קריאה: הוא יוציא את זה.

<קריאה: הוא לא יכול לנסוע.

אורי מקלב: יוציא - - -

<קריאות: - - -

נחמן שי: - - - עוד 10%, ומישהו אחר שיוציא לו - - -

אורי מקלב: ואז הוא יישאר לעוד חודשים - - -

מירי רגב: אוקיי , בסדר, דעתכם, מן הסתם, שונה מדעת משרד - - -

<קריאה: - - - זה קשיים כבר - - -

דוד צור: לא הבנתי מה אתם ממליצים, שהוא יוכל לשלוח את הכספים הביתה, - -

אורי מקלב: לא, לא.

דוד צור: - - ושיהיה פה גן עדן.

מירי רגב: אז מה אתה רוצה?

אורי מקלב: שיגדילו את הסכומים.

מיכל רוזין: שיגבילו, שיסדירו את זה כמו שצריך.

אורי מקלב: להגדיל את הסכומים.

אורי מקלב: להגדיל את הסכומים.

מיכל רוזין: להגביל ולהסדיר את זה כמו שצריך, לא בדרכים עברייניות.

אורי מקלב: לא - - - לכל אחד, מסתנן, יש הרבה יותר.

אורי מקלב: אנחנו עושים, יורים לעצמנו.

אורי מקלב: איפה אני עוזר גם - - -

מיכל רוזין: ממש חסר לנו - - -

אורי מקלב: ואני יודע שהמטרה שלנו היא מטרה - - -

מירי רגב: אוקיי , בסדר.

מירי רגב: אבל אמרת את דעתך.

מירי רגב: אבל הבנת, הסברת את עמדתך.

מירי רגב: משרד המשפטים - - -

אורי מקלב: אבל אני רוצה להביא לך ראיה כמה שההיגיון לא נמצא דווקא בצד אחד של השולחן.

מירי רגב: בסדר, אז אוקיי , ההיגיון נמצא אצלך.

אורי מקלב: הצעת החוק הגיעה לפה לאפשר לכל אחד להוציא רק חצי מהשכר הממוצע במשק.

אורי מקלב: זה אומר פרוטות.

<קריאה: לא, זה לא השלם.

<קריאה: בסוף זה תוקן.

אורי מקלב: אז זה תוקן בעקבות ההערות שלנו.

מירי רגב: נכון, זה תוקן.

מירי רגב: אז מה אתה רוצה - - -

<קריאה: אבל זה תוקן.

אורי מקלב: זה אומר - - - היא לא חשיבה אמיתית.

<קריאה: זה הוכפל.

אורי מקלב: היא חשיבה שהיא לא עושה.

אורי מקלב: אני הרי לא בא להתווכח על המטרה.

אורי מקלב: המטרה אותה מטרה.

אורי מקלב: אנחנו יורים לעצמנו ברגליים אם אנחנו לא עושים את הדרך הנכונה.

אורי מקלב: להחיל את זה על - - - זה דבר שטותי.

<לילך וגנר: אני רק אשלים - - - הקביעה של עבירת מקור בחוק איסור הלבנת הון בהחלט נעשית במשורה, ועל סמך קריטריונים, וחבר הכנסת אורי מקלב צודק.

<לילך וגנר: ובוועדת חוקה, חוק ומשפט מתקיימים על כך דיונים מהותיים.

<לילך וגנר: אבל מגוון העבירות שנמצא בתוספת לחוק איסור הלבנת הון הוא מגוון רחב.

<לילך וגנר: לא כולן הן עבירות חמורות, ולא כולן הן עבירות שקשורות דווקא לארגוני פשיעה.

<לילך וגנר: הקריטריונים שעד כה שימשו אותנו, זה תופעה של גלגול כספים, עבירות כלכליות, ומעורבות של גורמים עברייניים.

<לילך וגנר: והתופעות האלה קיימות לגבי כספי בלדרים שמעבירים כספי מסתנן, כבר היום, עוד בטרם הייתה ההעברה עבירה פלילית.

<לילך וגנר: ולכן אנחנו סבורים שהעבירה הזאת מתאימה להיות עבירת - - -

מירי רגב: אוקיי .

מירי רגב: עורך-הדין גלעד קרן, תקרא בבקשה את החוק.

<תומר רוזנר: אני רק רוצה להעיר, אני רק רוצה שחברי הוועדה יידעו על מה אנחנו מצביעים כאן:

<תומר רוזנר: אנחנו מצביעים כאן על הפיכת העבירה של סיוע להעברת כספי מסתנן לעבירת מקור, שעונשה עשר שנות מאסר.

<תומר רוזנר: הפיכת העבירה הזאת לעבירת מקור תאפשר לרשויות האכיפה לאגור מידע במאגר המידע המיוחד של חוק איסור הלבנת הון.

<תומר רוזנר: היא תאפשר לרשויות התביעה לפעול בהליכים, שאינם דווקא הליכים פליליים, לחילוט רכוש, וכן להטלת עיצומים כספיים על הגופים שבעצם עוסקים בנושא של העברת הכספים.

<תומר רוזנר: מדובר בכל המערכת הפיננסית; המערכת הבנקאית; נותני שירותי מטבע, שזה מה שאנחנו יודעים, בלשון העם: צ'יינג'ים; וכל הגורמים האחרים.

<תומר רוזנר: בניגוד למה שנאמר כאן על ידי משרד המשפטים, אני מצטער לומר שלא הוצגו בפני הוועדה ראיות שמצביעות על כך שמעורבים בנושא הזה ארגוני פשיעה.

<לילך וגנר: לא אמרתי ארגוני פשיעה.

נחמן שי: ככה כתוב.

מיכל רוזין: גורמים עברייניים - - -

<תומר רוזנר: או גורמים עברייניים אחרים.

<תומר רוזנר: את ההערות שלנו השמענו בדיונים הקודמים, אני לא חושב שצריך לחזור עליהן.

<תומר רוזנר: אני רק אדגיש שלדע

<תומר רוזנר: תנו העבירה הספציפית הזאת אינה עומדת בקריטריונים שנקבעו על ידי הגורמים השונים להכללת עבירות בחוק איסור הלבנת הון.

<תומר רוזנר: והוועדה החליטה, כמובן, לאשר את הצעת החוק.

מירי רגב: מאה אחוז, תודה רבה לך.

מירי רגב: עורך הדין גלעד קרן, בבקשה.

אורי מקלב: מהמקרים הבודדים שאנחנו לא שומעים לחוות הדעת המשפטיות, - -

מירי רגב: כן, נכון.

<תומר רוזנר: נו, בסדר.

אורי מקלב: - - שנאמרו אז, ואנחנו מצביעים נגד.

מירי רגב: אז בסדר, מותר לנו.

אורי מקלב: וברגע שמצביעים נגד, שיידעו - - -

מירי רגב: מותר לנו.

אורי מקלב: מותר לנו.

אורי מקלב: במיוחד אבל - - -

מירי רגב: מותר לנו לא להקשיב.

מירי רגב: ובמקרה שלך אתה בוודאי יודע שמותר לך לא להקשיב לכל מה שהיועצים המשפטיים אומרים.

אורי מקלב: ואין לי שום בעיה.

אורי מקלב: אבל המטרות שלנו הן אותן מטרות, שמבחינת ויכוח, אנחנו - - - ויכוח על מטרות החוק - - -

נחמן שי: - - -

מירי רגב: בוודאי אצלכם מאוד אוהבים להקשיב, ובוודאי לבג"ץ.

מירי רגב: אבל אנחנו סיימנו לנהל ויכוח.

מירי רגב: אנחנו מקריאים את החוק עכשיו, ועוברים להסתייגויות.

מירי רגב: בבקשה.

אורי מקלב: ואנחנו לא צריכים לסבול על האיחור של הוועדה הקודמת, גברתי היושבת-ראש.

מירי רגב: מאה אחוז.

מירי רגב: אוקיי .

אורי מקלב: היה לנו איחור - - -

מירי רגב: חבר הכנסת אורי מקלב, די.

אורי מקלב: אבל אנחנו לא יכולים.

אורי מקלב: תני מקסימום דמוקרטיה, מינימום.

מירי רגב: מאה אחוז.

אורי מקלב: מינימום לדבר, גם כן, בחוק כזה.

אורי מקלב: זה לא חוק פשוט.

מירי רגב: בבקשה.

<גלעד קרן: הצעת חוק איסור הלבנת הון (הוראת שעה), התשע"ג-2013.

<גלעד קרן: 1.

<גלעד קרן: הוראת שעה – "בתקופה שמיום תחילתו של חוק זה עד תום שנה מהמועד האמור, יקראו את חוק איסור הלבנת הון, התש"ס-2000 (להלן – החוק העיקרי), כך שבתוספת הראשונה לחוק האמור, אחרי פרט (18ה) יבוא: "(18ו) עבירה לפי סעיף 7ג(ב) לחוק למניעת הסתננות (עבירות ושיפוט), התשי"ד-1954, המובא בסעיף 1(1) לחוק למניעת הסתננות (עבירות ושיפוט) (הוראת שעה), התשע"ג-2013".

<גלעד קרן: 2.

<גלעד קרן: דיווח לכנסת – שר המשפטים ימסור לוועדת הפנים והגנת הסביבה של הכנסת, אחת לשישה חודשים מיום תחילתו של חוק זה, דיווח בדבר אופן יישומן של הוראות חוק זה בששת החודשים שקדמו למועד הדיווח, בעניינים אלה: (1) מספר החקירות שנפתחו בשל חשד לעבירות לפי פרק ב' לחוק העיקרי, בקשר לעבירה המנויה בפרט (18ו) לתוספת הראשונה לחוק העיקרי; (2) מספר החקירות שהסתיימו כאמור בפסקה (1) בלא הגשת כתב אישום והעילות לכך; (3) מספר כתבי האישום שהוגשו בשל עבירות כאמור בפסקה (1); (4) מספר פסקי דין וגזרי דין שניתנו בהליכים פליליים שהתקיימו בשל עבירות כאמור בפסקה (1), ותוצאותיהם, לרבות חילוט.

<גלעד קרן: 3.

<גלעד קרן: תחילה – תחילתו של חוק זה ביום תחילתו של חוק למניעת הסתננות (עבירות ושיפוט) (הוראת שעה), התשע"ג-2013".

מירי רגב: אוקיי .

מירי רגב: יש הסתייגויות?

מיכל רוזין: כן.

מירי רגב: בבקשה.

מיכל רוזין: בשם סיעת מרץ, אני הגשתי חתימות של כל הסיעה, ואני מבקשת להגיש את ההסתייגויות הבאות: לסעיף הראשון – תוגדר כעבירת מקור, למעט בנסיבות הבאות: קרבה מדרגה ראשונה, אי חילוט כספים במקרים הומאניים, ואי חילוט רכוש במקרים הומאניים.

<תומר רוזנר: אני לא מבין את ההסתייגות.

מיכל רוזין: ההסתייגות היא שהעבירה הזאת תוגדר כעבירת מקור בחוק איסור הלבנת למעט בנסיבות הבאות:

מיכל רוזין: כאשר יש קרבה ראשונה מדרגה ראשונה בין מעביר הכספים לבין מי שהוא העביר עבורו.

<תומר רוזנר: אוקיי .

אורי מקלב: כן, כן, בסדר.

מירי רגב: אוקיי.

אורי מקלב: זה פשוט החוק - - -.

אורי מקלב: אבל את צודקת שאם ההיגיון - - -, אפשר גם את ההסתייגות שלך.

מירי רגב: טוב, אוקיי.

מיכל רוזין: בוודאי.

אורי מקלב: אין שום בעיה.

מיכל רוזין: וכנ"ל לגבי חילוט הכספים במקרים הומאניים, וחילוט רכוש במקרים המאניים.

מיכל רוזין: כלומר, שיהיה סייג לגבי מקרים הומאניים גם בחוק הזה.

<תומר רוזנר: טוב.

מיכל רוזין: אוקיי.

מיכל רוזין: שתיים, כפי שהגשתי הסתייגות גם בחוק הקודם: שר המשפטים ימסור לוועדת הפנים והגנת הסביבה של הכנסת, כל שלושה חודשים, דיווח.

מיכל רוזין: וכל שלושה חודשים לוועדה לבחינת העובדים הזרים.

מיכל רוזין: בנוסף, בעניינים האלה: אחת, שתיים, שלוש, ארבע וחמש, כפי שהוספתי גם במקרה הקודם, הוא ידווח על מספר המקרים בהם התאפשר לחשוד לטעון את טענותיו, והאם התקבלו טענותיו.

אורי מקלב: זה מספיק.

מיכל רוזין: מספיק.

מיכל רוזין: תודה.

מירי רגב: בסדר?

מירי רגב: הסתייגויות - - -

אורי מקלב: גברתי, ראית, אני גם רציתי לייעל את הדיון, ולא התעכבתי בזמן ההקראה, והערתי את ההסתייגויות.

אורי מקלב: אני נותן את זה, גם כן.

אורי מקלב: בסך הכול, ארבע הסתייגויות: הראשונה שבהן, שהחלת החוק הזה תחול רק מתום שנה שהחוק למניעת הסתננות חל.

אורי מקלב: לאחר שיגיע לוועדה אנחנו מבקשים שאז יחול החוק הזה, של הלבנת הון, וזה גם ההיגיון: לראות, קודם כל, חוק אחד, איך שהוא חל, ולא להחיל מיד, במהירות, את החוק הזה, שרק במקרים דרמטיים, כפי שהסברתי.

אורי מקלב: במיוחד בשינויים שנעשים.

אורי מקלב: דרך אגב, אני רוצה להגיד לך, גברתי היושבת-ראש, שכל מה שנאמר פה, זה הסיבות האלה, זה סיבות שבאמת אולי למנוע מכאלה שיעברו.

אורי מקלב: אבל כל הסיבות שהם אמרו זה סיבות שבדיוק - - - את הדברים האלה, ואני לא - - - את זה.

מירי רגב: בסדר.

מירי רגב: חבר הכנסת אורי מקלב, הבנתי.

מירי רגב: דבר על ההסתייגויות.

אורי מקלב: את הדברים שהם אמרו פה, זה הכול נכון ומתייחס למניעה, ולא לאלה - - -

מיכל רוזין: מין מציאות אחרת הייתה.

מיכל רוזין: אני באמת - - - הלאה.

אורי מקלב: אבל זה מקבע אותם, זה מונע.

אורי מקלב: זה עושה בדיוק הפוך, הקושי - - -

מירי רגב: חבר הכנסת אורי מקלב, דבר על ההסתייגויות, בסדר.

אורי מקלב: אנחנו גם מבקשים שיהיו רק סנקציות פליליות, ולא סנקציות של חילוט ודברים כאלה.

אורי מקלב: אנחנו גם מבקשים שלא ייאסף מידע במסגרת החוק הזה, במקרה הזה, הסתייגות, שלא ייאסף מידע על - - -

זבולון כלפה: שלא מה?

זבולון כלפה: סליחה?

אורי מקלב: שלא ייאסף מידע.

אורי מקלב: אנחנו מנסים להקל בחוק הזה, שהוא לא יהיה בכל מהותו של חוק איסור הלבנת הון, אלא לעשות אותו יותר קל, במסגרת ההסתייגויות שיש לי.

אורי מקלב: וכמובן שגם, ממילא, להאריך את הזמן שהוא יחול, אם אנחנו כאן חל אחרי שנתיים, שנה, כאן.

אורי מקלב: אם אנחנו מאריכים את תוקף התחלת החוק, אנחנו גם צריכים לאחר אותו בסיום.

אורי מקלב: ואני גם מבקש שיושב-ראש הוועדה – מספר המסתננים שיעזבו את הארץ - - -.

אורי מקלב: אמנם זה לא אומר שגם - - - כמה מסתננים – את זה אולי תקבלי, פשוט את - - - הזאת.

מירי רגב: זה לא קשור לחוק הזה.

מירי רגב: בלי שום קשר אני אבקש - - -

אורי מקלב: למה לא?

אורי מקלב: אבל זה במטרה שלך והפעילות שלך.

אורי מקלב: את יושבת-ראש ועדת הפנים והגנת הסביבה, אבל יש משהו שמשותף לנו.

מירי רגב: בסדר.

מירי רגב: אז אני אתייחס לזה, אבל זה לא.

מירי רגב: חבר הכנסת נחמן שי, יש לך הסתייגויות?

אורי מקלב: זה היה בשביל לחשק אותי.

מירי רגב: הבנתי, אבל לא הצלחת.

אורי מקלב: לא - - -

<תומר רוזנר: - - -

מירי רגב: חבר הכנסת נחמן שי, יש לך הסתייגויות?

מירי רגב: בבקשה.

נחמן שי: קודם כל, יש לי הסתייגות כוללת לגבי החוק, שאנחנו נרצה לחזור ולהעלות אותו.

מירי רגב: בסדר, אבל אי אפשר להצביע על הסתייגות כוללת.

מירי רגב: אתה צריך לפי סעיפים.

<תומר רוזנר: זו לא הסתייגות.

<תומר רוזנר: אפשר להצביע נגד.

נחמן שי: אני יודע, אני יודע.

נחמן שי: אני רק אומר את זה - - -

אורי מקלב: גם של חבר הכנסת דוד אזולאי, ההסתייגות.

נחמן שי: אני רוצה לקבל, בהקשר הזה, דיווח על מספר המסתננים, שבהקשר הזה, שנכנסו לישראל באותה תקופה.

נחמן שי: אני אבקש שבדיון הזה על חוק איסור הלבנת הון יינתן גם מידע על מקורות ההכנסות שלהם, היכן הם מועסקים, בידי מי הם מועסקים, מאין הם צברו את הכספים האלה.

נחמן שי: אני רוצה לקבל בהקשר של פסקי הדין וגזרי הדין שיהיה גם פירוט, האם מדובר במקור ראשון או שמדובר בגורמי ביניים.

נחמן שי: כפי החוק הלוא אמורים, זה אמור לטפל גם במי שמקבל את הכסף מהם ומנסה להוציא אותם.

נחמן שי: אני רוצה שיינתן פירוט לגבי המקורות האלה.

<קריאה: רק בזה.

מירי רגב: אוקיי .

אורי מקלב: - - -

נחמן שי: סליחה?

אורי מקלב: הסתייגות דיבור - - - הסתייגות דיבור - - -

נחמן שי: ברור, ברור.

נחמן שי: ברור שאני מבקש הסתייגות - - -

מירי רגב: טוב, סיימת?

מירי רגב: מאה אחוז.

מירי רגב: אנחנו עוברים להצבעה על ההסתייגות.

<תומר רוזנר: רק הצטרף אליהם, הודיע לנו - - -

מירי רגב: בסדר.

מירי רגב: חבר הכנסת דוד אזולאי, מאה אחוז.

<תומר רוזנר: בפרוטוקול שיהיה.

מירי רגב: האם אנחנו מצביעים על כל הסתייגות בנפרד או על קבוצת מרץ, קבוצת - - -

<תומר רוזנר: אתם מחליטים.

אורי מקלב: אני לא קבוצה.

אורי מקלב: יהדות התורה זו הקבוצה שלי.

מירי רגב: אז יהדות התורה וחבר הכנסת דוד אזולאי.

מירי רגב: אז להצביע על כל הסתייגות בנפרד?

מיכל רוזין: לא.

מירי רגב: ביחד.

מירי רגב: מי בעד הסתייגויות של קבוצת מרץ?

מירי רגב: מי נגד?

מירי רגב: בעד – 3

מירי רגב: נמנעים – אין ההסתייגויות של קבוצת מרצ לא נתקבלו.

מירי רגב: זה לא עבר.

מירי רגב: מי בעד – אחת-אחת או ביחד?

אורי מקלב: חוץ מההסתייגות האחרונה, גברתי, היושבת-ראש.

מיכל רוזין: האחרונה, הוא רוצה בנפרד.

אורי מקלב: ההסתייגות האחרונה, לדווח כמה זה, זה, אנחנו - - -

מירי רגב: אז תגיד מה אתה רוצה בזה.

אורי מקלב: על כל ההסתייגויות ביחד, חוץ מההסתייגות האחרונה שמדברת על - - -

<תומר רוזנר: ההסתייגות האחרונה - - -

מירי רגב: אוקיי .

מירי רגב: מי בעד ההסתייגויות של חברי הכנסת אורי מקלב ודוד אזולאי?

מירי רגב: מי בעד?

<תומר רוזנר: פרט לאחרונה.

מירי רגב: מי נגד?

מירי רגב: בעד – 3

מירי רגב: נמנעים – אין ההסתייגויות של חברי הכנסת אורי מקלב ודוד אזולאי לא נתקבלו.

מירי רגב: יפה.

מירי רגב: מי בעד ההסתייגות האחרונה של חברי הכנסת דוד אזולאי ואורי מקלב, שהיא – תחזור עליה.

אורי מקלב: דיווח לוועדה כמה עזבו את הארץ מאז החלת החוק הזה.

מירי רגב: אוקיי .

מירי רגב: מי בעד?

מירי רגב: מי נגד?

מירי רגב: בעד – 3

מירי רגב: נמנעים – אין ההסתייגות של חברי הכנסת אורי מקלב ודוד אזולאי לא נתקבלה.

נחמן שי: מה אכפת לך להצביע?

מירי רגב: ההסתייגות לא עברה.

אורי מקלב: - - -

דוד צור: - - - תבוא במסגרת לא החוק הזה.

דוד צור: - - - חוק המסתננים.

מירי רגב: היא תבוא במסגרת לא החוק הזה.

מיכל רוזין: - - -

מירי רגב: תאמין לי שהיא - - - את המסגרת.

מירי רגב: תאמין לי שמי כמוני רוצה לדעת כמה מסתננים עזבו את הארץ.

דוד צור: אתה תטבע, אנחנו נצא.

אורי מקלב: - - - של יושבת-הראש.

<קריאה: - - -

אורי מקלב: - - - ומה היא תגיד בדרום תל-אביב?

אורי מקלב: בביקור הבא, מה היא תגיד - - -

מירי רגב: ואני לא מתכוונת לעשות חיים קלים לשרת המשפטים בעניין הזה.

מירי רגב: ההסתייגויות של חבר הכנסת נחמן שי.

מירי רגב: מי בעד ההסתייגויות של חבר הכנסת נחמן שי?

מירי רגב: מי נגד?

מירי רגב: בעד – 3

מירי רגב: נמנעים – אין ההסתייגויות של חבר הכנסת נחמן שי נתקבלו.

מירי רגב: ההסתייגויות לא עברו.

מירי רגב: עכשיו, אנחנו עוברים להצעת החוק כפי שהיא.

מירי רגב: על כל החוק, אנחנו מצביעים.

מירי רגב: מי בעד הצעת החוק?

מירי רגב: מי נגד?

מירי רגב: בעד – 3

מירי רגב: נמנעים – 1 ההצעה להעביר את הצעת חוק איסור הלבנת הון (הוצאת כספים מישראל בעבור מסתנן – עבירת מקור) (הוראת שעה), התשע"ב-2012, להצבעה בקריאה שנייה וקריאה שלישית נתקבלה.

מירי רגב: החוק עבר, תודה רבה.

מירי רגב: יום טוב.

אורי מקלב: לא, אני לא הצבעתי - - -

מירי רגב: מה?

אורי מקלב: לא הצבעתי - - -

מירי רגב: אתה הצבעת - - -

<קריאה: הוא נמנע.

מירי רגב: אתה נמנעת?

<קריאה: כן.

אורי מקלב: לא הצבעתי נגד החוק, בגלל זה.